PIMO บวก 3% เก็งงบ Q1 สดใส หลังตุนออเดอร์แน่น ลุ้นรายได้ปีนี้โต 20%
PIMO วิ่ง 3% เก็งงบ Q1 สดใส หลังตุนออเดอร์แน่น ขยายกำลังการผลิต Variable Speed Motors รองรับตลาดตปท. ลุ้นรายได้ปีนี้โต 20% แตะ 1.2 พันลบ.
PIMO วิ่ง 3% เก็งงบ Q1 สดใส หลังตุนออเดอร์แน่น ขยายกำลังการผลิต Variable Speed Motors รองรับตลาดตปท. ลุ้นรายได้ปีนี้โต 20% แตะ 1.2 พันลบ.
28 เม.ย. 2565

ผู้สื่อข่าวรายงานว่าวันนี้ (28 เม.ย. 2565) ราคาหุ้นบริษัท ไพโอเนียร์ มอเตอร์ จำกัด (มหาชน) หรือ PIMO ณ เวลา 10:57 น. อยู่ที่ระดับ 3.68 บาท เพิ่มขึ้น 0.10 บาท หรือ 2.79% โดยทำจุดสูงสุดที่ 3.76 บาท และทำจุดต่ำสุดที่ 3.62 บาท ด้วยมูลค่าการซื้อขาย 132.89 ล้านบาท

สำหรับราคาหุ้น PIMO ที่ปรับตัวขึ้นมาบนกระดานนั้นคาดจะมาจากการที่นักลงทุนเข้ามาเก็งผลประกอบการงวดไตรมาส 1/2565 ซึ่งคาดจะออกมาสดใส รับปัจจัยบวกตุนออเดอร์ล่วงหน้า 8 เดือน นอกจากนี้ยังได้ขยายกำลังการผลิต Variable Speed Motors จาก 70 ลูก เป็น 120 ลูก เพื่อรองรับตลาดในต่างประ เทศ
อย่างไรก็ดีก่อนหน้านี้นายวสันต์ อิทธิโรจนกุล กรรมการผู้จัดการ PIMO เปิดเผยว่า ในปีนี้บริษัทฯ ยังคงเป้าหมายรายได้ไว้ที่ 1,200 ล้านบาท หรือเพิ่มขึ้น 20% เนื่องจากมีออเดอร์เต็มไปล่วงหน้า 8 เดือนแล้ว ประกอบกับบริษัทฯ ไม่หยุดนิ่งพัฒนากลุ่มมอเตอร์ด้านอิเล็กทรอนิกส์สำหรับกลุ่มรถจักรยานยนต์ไฟฟ้า หลังรับอานิสงส์ความต้องการรถจักรยานยนต์ไฟฟ้าที่เพิ่มขึ้นในอนาคต จึงทำให้บริษัทฯ ได้ร่วมกับสำนักงานพัฒนาวิทยาศาสตร์และเทคโนโลยีแห่งชาติ (สวทช.) ศึกษาและพัฒนา จนสามารถนำส่งผลิตภัณฑ์ต้นแบบให้กับลูกค้า โดยคาดว่าภายในช่วงปลายปีนี้จะเริ่มมีคำสั่งซื้อเข้ามาและเป็นอีกปัจจัยที่ช่วยสนับสนุนให้บริษัทฯ เติบโตอย่างมั่นคง